தாருக் மொழி

தாருக் மொழி (Dharug language, Darug, Dharuk) என்பது ஆத்திரேலியத் தொல்குடிகளின் யூவின்-கூரிக் குழுவின் ஒரு மொழி ஆகும். இது சிட்னி மொழி (Sydney language) அல்லது கடிகல் மொழி (Gadigal language'') எனவும் அழைக்கப்படுகிறது. இம்மொழி நியூ சவுத் வேல்சு மாநிலத்தின் சிட்னி மாநகரில் குடியேறிகளின் வருகையின் விளைவாக அழியும் வரை தொல்குடியினரால் பாரம்பரியமாகப் பேசப்பட்டு வந்தது. இது தாருக் மக்களின் பாரம்பரியமான மொழி ஆகும். ஆங்கிலேயக் குடியேற்றத்தின் தொடக்கத்திலிருந்து தாருக் மக்கள்தொகை வெகுவாகக் குறைந்துள்ளது.Troy (1994): p. 5.Troy, Jakelin. 2019. The Sydney language [blurb]. 2nd edition. Canberra : Aboriginal Studies Press. "சிட்னி நகரப் பகுதியில் உள்ள காடிகல் மற்றும் மேற்கு சிட்னியில் உள்ள தாருக் உள்ளிட்ட பல குலப்பெயர்களால் இந்த மொழி இப்போது அழைக்கப்படுகிறது. இந்த மொழியில் தொல்குடியினரின் சொல் 'யூரா', இச்சொல் மொழியை அடையாளம் காண உதவும். மிகவும் பொதுவான எழுத்துப்பிழைகள் ஐயோரா, ஈயோரா ஆகியவை." "ஈயோரா என்ற சொல் சில சமயங்களில் கடலோரப் பேச்சுவழக்கை உள்ளுறை பேச்சுவழக்கில் இருந்து வேறுபடுத்தப் பயன்படுத்தப்படுகிறது, ஆனால் தொல்குடியின மக்கள் ஈயோரா ("மக்கள்" என்று பொருள்) என்ற சொல்லைப் பயன்படுத்தியதற்கான எந்த ஆதாரமும் கிடைக்கவில்லை. மொழியின் புனரமைக்கப்பட்ட வடிவத்தைப் புதுப்பிக்க சில முயற்சிகள் எடுக்கப்பட்டுள்ளன.

இன்று பிற மொழிகளில் வழக்கிலேறி வாழும் சில சொற்கள்
இன்று ஆங்கிலத்தில் வழக்கிலுள்ள சில தாருக் மொழி சொற்கள் வருமாறு:
 விலங்குகளின் பெயர்கள்: டிங்கோ, கோவாலா, வாலபி
மரங்களும் தாவரங்களும்: புராவாங்கு (burrawang), குராசோங்கு Kurrajong, வராட்டா
ஆயுதங்கள்: பூமராங், வூமெராboomerang.org.au ; see under "The Origin of Boomerang". Retrieved சனவரி 16, 2008.
இடங்கள்: மல்கோவா, தூங்காபி, வின்மாலி

மேற்கோள்கள்

உசாத்துணைகள்

பகுப்பு:ஆத்திரேலியத் தொல்குடிகளின் மொழிகள்
பகுப்பு:மறைந்த மொழிகள்
பகுப்பு:ஆத்திரேலிய மொழிகள்